ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 74/94/COL της 27ης Ιουνίου 1994 σχετικά με συμπληρωματικές εγγυήσεις που αφορούν την λοιμώδη ρινοτραχείτιδα των βοοειδών που προορίζονται για τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως το άρθρο 10,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχεία γ),

Εκτιμώντας:

ότι η Νορβηγία, όπως δήλωσε σε επιστολή της 4ης Ιανουαρίου 1994, θεωρεί το έδαφός της απαλλαγμένο από την λοιμώδη ρινοτραχειίτιδα των βοοειδών (IBR) 7

ότι η Νορβηγία έχει υποβάλει τα σχετικά στοιχεία τεκμηρίωσης στην Εποπτεύουσα Αρχή της ΕΖΕΣ όπως προβλέπεται στο άρθρο 10 της πράξης για τα βοοειδή και χοιροειδή 7

ότι οι νορβηγικές αρχές εφαρμόζουν - για τις εντός των εθνικών συνόρων μετακινήσεις βοοειδών - κανόνες τουλάχιστον ισοδύναμους με αυτούς που προβλέπονται στην παρούσα απόφαση 7

ότι η Νορβηγία έχει αναλάβει την υποχρέωση να παρακολουθεί την κατάσταση με ετήσιες επιθεωρήσεις και να υποβάλλει κάθε έτος έκθεσης προς την Εποπτεύουσα Αρχή της ΕΖΕΣ σχετικά με τα πορίσματα όσον αφορά την IBR 7

ότι πρέπει να προταθούν ορισμένες συμπληρωματικές εγγυήσεις για την προστασία του υγειονομικού καθεστώτος ως προς αυτή τη νόσο στη Νορβηγία 7

ότι δεν πρέπει να ζητούνται οι συμπληρωματικές εγγυήσεις που προβλέπονται στην παρούσα απόφαση από τις χώρες της ΕΖΕΣ ή τις περιφέρειες αυτών, οι οποίες θεωρούνται οι ίδιες απαλλαγμένες από την IBR 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Τα βοοειδή που προορίζονται για αναπαραγωγή και κρεατοπαραγωγή και προέρχονται από κράτος της ΕΖΕΣ ή από κράτος μέλος της Ευρωπαϊκής Κοινότητας και προορίζονται για τη Νορβηγία, πρέπει να πληρούν τους ακόλουθους όρους:

1.1. Σύμφωνα με επίσημες πληροφορίες, δεν θα πρέπει να έχει καταγραφεί κατά τους τελευταίους δώδεκα μήνες στην αγέλη προέλευσης καμία κλινική ή παθολογική μαρτυρία για τη λοιμώδη ρινοτραχειίτιδα των βοοειδών (IBR) 7

1.2. τα βοοειδή πρέπει να έχουν τεθεί σε απομόνωση σε εγκεκριμένες από την αρμόδια αρχή εγκαταστάσεις επί 30 ημέρες αμέσως πριν από τη μετακίνησή τους 7

1.3. τα βοοειδή πρέπει να έχουν υποβληθεί σε ορολογική δοκιμή για την ανίχνευση IBR σε ορό που έχει ληφθεί 21 τουλάχιστον ημέρες μετά από την απομόνωση τους, με αρνητικά αποτελέσματα. Όλα τα ζώα στην απομόνωση πρέπει να έχουν δώσει επίσης αρνητικά αποτελέσματα στην εν λόγω δοκιμασία 7

1.4. τα βοοειδή δεν θα πρέπει να έχουν εμβολιασθεί κατά της IBR.

2. Τα βοοειδή που προορίζονται για σφαγή και προέρχονται από κράτος μέλος της Ευρωπαϊκής Κοινότητας και προορίζονται για τη Νορβηγία, πρέπει να μεταφέρονται κατευθείαν στο σφαγείο προορισμού.

3. Το υγειονομικό πιστοποιητικό που προβλέπεται στο παράρτημα ΣΤ της πράξης για τα βοοειδή και χοιροειδή πρέπει να συμπληρώνεται με το ακόλουθο κείμενο για τα βοοειδή που αποστέλλονται στη Νορβηγία:

«Βοοειδή που πληρούν τους όρους της απόφασης 74/94/COL της Εποπτεύουσας Αρχής της ΕΖΕΣ της 27ης Ιουνίου 1994 σχετικά με τον καθορισμό συμπληρωματικών εγγυήσεων όσον αφορά τη λοιμώδη ρινοτραχειίτιδα για τα βοοειδή που προορίζονται για τη Νορβηγία.»

4. Η Νορβηγία υποβάλλει ετήσια έκθεση για την παρακολούθηση και τα πορίσματα που αφορούν την IBR. Η έκθεση αυτή πρέπει να υποβάλλεται στην Εποπτεύουσα Αρχή της ΕΖΕΣ το αργότερο μέχρι την 1η Απριλίου του επομένου έτους.

5. Οι όροι που καθορίζονται στα σημεία 1 έως 3 δεν εφαρμόζονται για την είσοδο στη Νορβηγία βοοειδών από κράτος ΕΖΕΣ ή από περιοχή του, στα οποία, δυνάμει του άρθρου 10 της πράξης για τα βοοειδή και χοιροειδή, έχουν παρασχεθεί συμπληρωματικές εγγυήσεις που αντιστοιχούν σε εκείνες που προβλέπονται στην παρούσα απόφαση.

6. Η παρούσα απόφαση αρχίζει να ισχύει την 1η Ιουλίου 1994.

7. Η παρούσα απόφαση απευθύνεται στα κράτη ΕΖΕΣ.

8. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής